
JUDEŢUL TIMIŞ






                  PRIMAR 

Primăria Municipiului Timişoara

SERVICIUL DEZVOLTARE  ŞI                                            Dr.ing. Gheorghe CIUHANDU

INTEGRARE EUROPEANĂ

Nr. SC 2005 – 12075/04.07.2005

REFERAT

privind aprobarea Protocolului de colaborare 

referitor la implementarea unor măsuri vizând 

integrarea socială a populaţiei rroma din Timişoara


Asociaţia Parudimos în parteneriat cu Institutul Intercultural Timişoara, Asociaţia Franco-Română, Asociaţia E Rromencar şi Direcţia Regională şi Departamentală pentru Tineret şi Sport din Toulouse (Franţa)  a lansat proiectul “Iniţiativa Rroma”, în aprilie 2005, având obiectivul general de a facilita accesul la drepturi a comunităţilor rrome din Timişoara.

Cercetările efectuate în cursul derulării proiectului, în comunităţile de rromi din Fratelia şi Kuntz au relevat faptul că membrii mai multor familii nu aveau cărţi de identitate, certificate de naştere sau acte doveditoare a dreptului de proprietate asupra locuinţei. Lipsa unor asemenea acte împiedică sau îngreunează accesul copiilor la educaţie, precum şi accesul adulţilor pe piaţa forţei de muncă .

În acest context, Asociaţia Parudimos a propus încheierea unui protocol de colaborare cu municipiul Timişoara, pentru implementarea unor măsuri vizând integrarea socială a populaţiei rroma din Timişoara.
Scopul protocolului îl constituie colaborarea părţilor pentru facilitarea accesului comunităţilor de rromi din Timişoara la drepturile fundamentale ale omului, precum şi pentru cunoaşterea responsabilităţilor care le revin în calitate de cetăţeni ai municipiului Timişoara.  

Având în vedere dificultăţile cu care se confruntă cetăţenii români de etnie rromă din Municipiul Timişoara precum şi dorinţa autorităţilor administraţiei publice locale de a identifica soluţii optime pentru rezolvarea acestora, considerăm colaborarea cu reprezentanţii comunităţii rrome ca fiind  benefică atât pentru minoritatea în cauză, cât şi pentru comunitatea locală în ansamblul ei.

Având în vedere aspectele menţionate mai sus, dispoziţiile  art.51  alin. (2)  din  Ordonanţa  Guvernului nr.26/2000 cu privire la asociaţii şi fundaţii, prevederile art.38 lit. (x) şi ale art.46 din Legea administraţiei publice locale nr.215/2001;

Propunem:


Aprobarea Protocolului de colaborare privind implementarea unor măsuri vizând integrarea socială a populaţiei rroma din Timişoara

  
Şef Serviciu Dezvoltare şi Integrare                  Serviciul Public Comunitar Local de Evidenţă  

